[{"text_idx": "#000004", "text": "Valeriy Sakovi o\u0303limaalide na\u0308ituse \u201eKahekesi\u201c.\nNa\u0308itusel on eksponeeritud ku\u0308mmekond suureformaadilist (90 x 90 cm) o\u0303limaali kummaltki autorilt. Keraamikuna tuntud Kersti Karu to\u0308o\u0308dest vo\u0303ib na\u0308itusel na\u0308ha va\u0308rviku\u0308llaseid ja pooleldi abstraktseid maale, mis ku\u0308ll meenutavad meid u\u0308mbritsevast maailmast vo\u0303i loodusest tuntud objekte, kuid kuuluvad siiski rohkem fantaasia- kui reaalsesse maailma. Kersti Karu, kes hindab oma po\u0303hito\u0308o\u0308s keraamikas eeska\u0308tt head vormitunnetust, saab maalides siduda oma huvi plastilisuse vastu filosoofiliste mo\u0303ttearendustega. Maalimine on tema jaoks justkui unistamine.\nValeriy Sakovi o\u0303limaalid on Eesti avalikkusele varasemast tuntud 2014. aastal Tallinna U\u0308likooli Akadeemilises Raamatukogus toimunud na\u0308ituselt \u201eAsjad, inimesed\u201c (6.05\u201328.06.2014). Tema po\u0303hjamaiselt karged pildid on oma va\u0308rvivalikus va\u0308hemalt sama julged ja u\u0308llatavad nagu abikaasa oma, samuti on nad dekoratiivsed. Vastukaaluks Kersti filosoofilisele alatoonile vo\u0303ib Valeriy to\u0308o\u0308des leida rohkem salapa\u0308ra ja muinasjutulisust. Tema to\u0308o\u0308d mo\u0303tisklevad inimese ja teda u\u0308mbritseva maailma ning asjade omavahelise suhte u\u0308le.\nKunstnikest abikaasad Kersti Karu ja Valeriy Sakov ta\u0308histavad ka\u0308esoleva na\u0308itusega oma 35 abieluaasta mo\u0308o\u0308dumist ja kummagi la\u0308henevat 70. juubelit.\nNa\u0308itus ja\u0308a\u0308b avatuks 15. maini."}, {"text_idx": "#000005", "text": "Kersti Karu ja Valeriy Sakov"}]